
REFERAT DE  APROBARE  A PROIECTULUI DE HOTĂRÂRE
      
privind completarea anexei nr V la contractul de delegare a gestiunii serviciilor publice de alimentare cu apă şi canalizare nr 932 din 19.01.2010 cu mijloace fixe reprezentând racorduri,branşamente sau alte lucrări la sistemele de alimentare cu apă si canalizare și transmiterea spre administrare și exploatare către operatorul regional AQUATIM SA

  
Urmare a adreselor înregistrate cu numărul SC2022-020935/23.08.2022 și SC2022-020933/23.08.2022, înaintate de SC AQUATIM SA, privind transmiterea mijloacelor fixe realizate în perioada 2022 spre darea în administrare și exploatare către AQUATIM SA, propunem completarea Anexei V (lista bunurilor proprietate publică transmise spre folosință operatorului) la contractul de delegare a gestiunii serviciilor publice de alimentare cu apă şi canalizare care a fost aprobat prin HCL nr. 277/2009;    
         Urmare înfiinţării Asociaţiei de Dezvoltare Intercomunitară Apă-Canal Timiş, şi ca urmare a aprobării prin HCL 277/28.07.2009 a delegării serviciilor publice de alimentare cu apă şi de canalizare în Municipiul Timişoara prin atribuire directă operatorului regional SC AQUATIM SA Timişoara, în baza HG nr. 855 / 2008 a fost semnat Contractul de Delegare a gestiunii serviciului de alimentare cu apă şi de canalizare nr. 932/19.01.2010, în numele şi pe seama membrilor Asociaţiei.
Potrivit  prevederilor art.24 alin.1 şi 2 din Legea nr. 51/2006, bunurile ce compun sistemele de utilităţi publice prin intermediul cărora sunt furnizate/prestate serviciile de utilităţi publice pot fi:
  a) date în administrare şi exploatate în baza hotărârii de dare în administrare;
  b) puse la dispoziţie şi exploatate în baza contractului de delegare a gestiunii serviciului.
             În cazul gestiunii delegate, punerea la dispoziție a sistemelor de utilități publice, utilizate pentru furnizarea/prestarea serviciilor și/sau activităților care fac obiectul delegării gestiunii, este parte intrinsecă a contractelor de delegare a gestiunii. Aceste sisteme se transmit operatorilor/operatorilor regionali spre administrare și exploatare pe perioada delegării gestiunii, odată cu gestiunea propriu-zisă a serviciilor și/sau a activităților delegate, în baza contractului de delegare a gestiunii.
           Având in vedere art 7 si 8 din contractul de delegare nr 932 din 19.01.2010 încheiat între Asociația de Dezvoltare Intercomunitară apă-canal Timiş şi AQUATIM SA.
           Având în vedere HCL nr. 277/2009 privind aprobarea delegării serviciilor publice de alimentare cu apă şi de canalizare în Municipiul Timişoara, prin atribuire directă operatorului regional  AQUATIM SA Timişoara;        
          Având în vedere finalizarea şi recepționarea lucrărilor efectuate, activele se înregistrează în evidența contabilă a Primăriei Municipiului Timişoara, prin suplimentarea Anexei la contractul de concesiune privind bunurile de retur a serviciilor publice de alimentare cu apă şi canalizare.
           Potrivit legislației în vigoare, infrastructura de apă și canalizare face parte din domeniul public al autorităților locale. Programul lucrărilor de investiții, sarcinile și responsabilitățile consiliilor locale și ale operatorilor sau operatorilor regionali ai serviciului public de alimentare cu apă și canalizare, condițiile de restituire sau repartiție a bunurilor rezultate se stabilesc prin contractul de delegare a gestiunii încheiat între consiliile locale și operatorii sau operatorii regionali ai serviciului public de alimentare cu apă și canalizare, denumite operatori în cadrul acestor contracte.
          
   Având în vedere prevederile legale expuse în prezentul raport, apreciem că proiectul de hotărâre  privind completarea anexei nr V la contractul de delegare a gestiunii serviciilor publice de alimentare cu apă şi canalizare nr 932 din 19.01.2010 cu mijloace fixe reprezentând racorduri,branşamente sau alte lucrări la sistemele de alimentare cu apă si canalizare și transmiterea spre administrare și exploatare către operatorul regional AQUATIM SA, îndeplineşte condiţiile pentru a fi supus dezbaterii şi aprobării plenului consiliului local.
  
                                                            

           Primar,				                                Director,
           Dominic Fritz				                    Direcţia Economică
                                                                                                  Steliana Stanciu
	

                                                                                                                        

     
     
                                                                                                                       
                                                                                                                
                                                                                     

      
        
                                                                                                                        
    

                                                                                                                 
                                                                                                                 


                                                                 
                                                        


